จับตา 3 คู่ดวลแข้ง ชี้ชะตาเกมหงส์แดงบุกฟัดหมาป่า
จับตาการดวลกันของนักเตะ 3 คู่นี้ ที่อาจชี้ชะตาว่า หงส์แดง ลิเวอร์พูล หรือ หมาป่าเหลืองแดง โรมา จะผ่านเข้ารอบชิงชนะเลิศยูฟ่า แชมเปียนส์ลีก ในคืนวันนี้,หงส์แดง ลิเวอร์พูล กุมความได้เปรียบเอาไว้เยอะพอสมควร หลังเปิดสนามแอนฟิลด์เอาชนะ โรมา มาได้ก่อนในนัดแรก 5-2 แต่ในวงการฟุตบอล อะไรก็เกิดขึ้นได้ และการดวลกันของนักเตะทั้ง 2 ทีม 3 คู่นี้ อาจชี้ชะตาผลการแข่งขันนัดสำคัญนี้ได้,อเล็กซานดาร์ โคลารอฟ-คอนสแตนตินอส มาโนลาส (โรมา) VS โมฮาเหม็ด ซาลาห์ (ลิเวอร์พูล),ไม่ต้องสงสัยเลยว่า โคลารอฟ ในฐานะแบ็กซ้าย รวมทั้งกองหลังอย่าง มาโนลาส จะต้องเจองานหนักในการดวลกับ โมฮาเหม็ด ซาลาห์ ปีกจอมถล่มประตูของลิเวอร์พูล ตลอดทั้งเกมอย่างแน่นอน และถ้าทั้ง 2 คน หยุดความร้อนแรงของปีกทีมชาติอียิปต์รายนี้ได้ ก็จะลดความน่ากลัวของแนวรุกหงส์แดงไปได้ไม่มากก็น้อย และถ้าพวกเขาไม่เสียประตูง่ายๆ ก็จะเปิดประตูสู่การคว้าชัยชนะได้,เอดิน เชโก (โรมา) VS เดยัน ลอฟเรน (ลิเวอร์พูล),เอดิน เชโก ถือเป็นกองหน้าตัวความหวังของโรมาในนัดนี้เลยทีเดียว แต่การดวลกับ ลอฟเรน ที่ได้พักมาเต็มๆ จากเกมลีกนัดล่าสุด คงไม่ใช่เรื่องง่ายอย่างแน่นอน อย่างไรก็ตาม ลอฟเรน ถือเป็นกองหลังที่เอาแน่เอานอนไม่ได้ วันไหนเล่นดีก็แข็งแกร่งสุดๆ วันไหนฟอร์มแย่ก็เละตุ้มเป๊ะไปเลย ถ้าเกมนี้ เชโก เอาชนะ ลอฟเรน ได้ในจังหวะสำคัญ ก็จะทำให้โรมามีโอกาสได้ประตู และถ้ายิงได้เร็ว เกมจะสนุกขึ้นอย่างแน่นอน,ดานิเอเล เด รอสซี (โรมา) VS เจมส์ มิลเนอร์ (ลิเวอร์พูล),เกมนัดสำคัญแบบนี้ การดวลกันของนักเตะกองกลางของทั้ง 2 ทีม จะมีความสำคัญเป็นอย่างมาก เด รอสซี กับ มิลเนอร์  ต่างก็เป็นกองกลางที่มีฝีเท้ายอดเยี่ยม เด รอสซี โดดเด่นในเรื่องของการเข้าปะทะและอ่านเกม ส่วน มิลเนอร์ มีทีเด็ดอยู่ที่ความขยัน และการทำแอสซิสต์ ใครก็ตามที่ควบคุมเกมในแดนกลางได้ดีกว่าในเกมนี้ ก็จะช่วยให้ทีมของตัวเองมีโอกาสครองบอลและเปิดเกมบุกได้ แต่งานหนักน่าจะตกเป็นของ เจมส์ มิลเนอร์ เพราะหงส์แดงไม่น่าจะเน้นเกมบุกเท่ากับโรมาที่ต้องการประตูอย่างมาก ต้องมารอดูกันว่าแดนกลางของใครจะเจ๋งกว่าในค่ำคืนนี้.
จับตาการดวลกันของนักเตะ 3 คู่นี้ ที่อาจชี้ชะตาว่า หงส์แดง ลิเวอร์พูล หรือ หมาป่าเหลืองแดง โรมา  จะผ่านเข้ารอบชิงชนะเลิศยูฟ่า แชมเปียนส์ลีก
โรมา,ลิเวอร์พูล,ยูฟ่า แชมเปียนส์ลีก